ΕΚΘΕΣΗ ΓΙΑ ΤΟΥΣ ΛΟΓΑΡΙΑΣΜΟΥΣ ΚΑΙ ΤΗ ΔΙΑΧΕΙΡΙΣΗ ΚΑΤΑ ΤΟ ΟΙΚΟΝΟΜΙΚΟ ΕΤΟΣ 1994 ΤΟΥ ΕΥΡΩΠΑΪΚΟΥ ΚΕΝΤΡΟΥ ΓΙΑ ΤΗΝ ΑΝΑΠΤΥΞΗ ΤΗΣ ΕΠΑΓΓΕΛΜΑΤΙΚΗΣ ΚΑΤΑΡΤΙΣΗΣ (CEDEFOP - ΒΕΡΟΛΙΝΟ), ΣΥΝΟΔΕΥΟΜΕΝΗ ΑΠΟ ΤΗΝ ΑΠΑΝΤΗΣΗ ΤΟΥ ΚΕΝΤΡΟΥ

(95/C 354/01)

ΠΙΝΑΚΑΣ ΠΕΡΙΕΧΟΜΕΝΩΝ

Σημεία

Σελίδα

ΕΙΣΑΓΩΓΗ

1.1-1.5

2

Βασικά στοιχεία

1.1

2

Έκταση του ελέγχου

1.2

2

Μεταφορά του Κέντρου στη Θεσσαλονίκη

1.3-1.5

2

ΓΕΝΙΚΕΣ ΠΑΡΑΤΗΡΗΣΕΙΣ ΚΑΙ ΠΑΡΑΤΗΡΗΣΕΙΣ ΣΧΕΤΙΚΑ ΜΕ ΤΗΝ ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ

2.1-2.8

2

Δημοσιονομικά δεδομένα

2.1

2

Διαχωρισμός των καθηκόντων

2.2

2

Πάγιες προκαταβολές

2.3

2

Μεταβιβάσεις πιστώσεων

2.4-2.5

2

Μεταφορές και ακυρώσεις πιστώσεων

2.6-2.8

3

ΠΑΡΑΤΗΡΗΣΕΙΣ ΣΧΕΤΙΚΑ ΜΕ ΤΟ ΛΟΓΑΡΙΑΣΜΟ ΔΙΑΧΕΙΡΙΣΗΣ ΚΑΙ ΤΟΝ ΙΣΟΛΟΓΙΣΜΟ

3.1-3.9

3

Έσοδα

3.1

3

Δαπάνες

3.2-3.6

3

Ισολογισμός

3.7-3.9

4

ΣΥΜΠΕΡΑΣΜΑ

4.1-4.3

4

ΠΑΡΑΡΤΗΜΑ

5

Απάντηση του Διοικητικού Συμβουλίου

6

1. ΕΙΣΑΓΩΓΗ

Βασικά στοιχεία

1.1. Το Ευρωπαϊκό Κέντρο για την ανάπτυξη της επαγγελματικής κατάρτισης (Cedefop) ιδρύθηκε με τον κανονισμό (ΕΟΚ) αριθ. 337/75 του Συμβουλίου (1) ως οργανισμός που εξαρτάται από την Ευρωπαϊκή Κοινότητα, έχοντας ως αποστολή την προώθηση της επαγγελματικής κατάρτισης σε κοινοτικό επίπεδο. Το Cedefop, το οποίο άρχισε τις δραστηριότητές του στο Βερολίνο το 1976, εξαρτάται τόσο από την Επιτροπή όσο και από το Διοικητικό Συμβούλιό του όσον αφορά τη λειτουργία και τη διαχείρισή του. Ο προαναφερθείς κανονισμός καθορίζει το ρόλο του Cedefop, ήτοι «να παρέχει τη συνδρομή του στην Επιτροπή, με σκοπό την υποβοήθηση σε κοινοτικό επίπεδο, την προώθηση και ανάπτυξη της επαγγελματικής καταρτίσεως και της συνεχούς καταρτίσεως», να συμβάλλει «στην εφαρμογή κοινής πολιτικής επαγγελματικής καταρτίσεως» και να ευνοεί ιδιαίτερα «την ανταλλαγή πληροφοριών και εμπειριών». Τα κύρια καθήκοντά του στον τομέα της επαγγελματικής επιμόρφωσης είναι να καταρτίζει κατ' επιλογή τεκμηρίωση, να συμβάλλει στην ανάπτυξη και το συντονισμό της έρευνας, να εξασφαλίζει τη διάδοση κάθε χρήσιμης τεκμηρίωσης και πληροφορίας, να προωθεί και να υποστηρίζει τέτοιες πρωτοβουλίες ώστε να διευκολυνθεί μια συντονισμένη προσέγγιση (ιδιαίτερα όσον αφορά την προσέγγιση των επιπέδων επαγγελματικής κατάρτισης και την αμοιβαία αναγνώριση των πιστοποιητικών) και να δημιουργήσει έναν τόπο συνάντησης για τα ενδιαφερόμενα μέρη.

Έκταση του ελέγχου

1.2. Το 1994 το Συνέδριο πραγματοποίησε δημοσιονομικό έλεγχο των λογαριασμών του 1993 και εξέτασε τη χρηστή δημοσιονομική διαχείριση κατά την περίοδο 1987 έως 1993. Το 1995 η έκταση της εργασίας του Συνεδρίου περιορίστηκε σε δημοσιονομικό έλεγχο των λογαριασμών του 1994.

Μεταφορά του Κέντρου στη Θεσσαλονίκη

1.3. Στη Σύνοδο του Ευρωπαϊκού Συμβουλίου της 29ης Οκτωβρίου 1993 αποφασίστηκε η μεταφορά της έδρας του Cedefop από το Βερολίνο στη Θεσσαλονίκη [απόφαση του Συμβουλίου 93/C 323/01 της 29ης Οκτωβρίου 1993 (ΕΕ C 323/1 της 30ής Νοεμβρίου 1993)].

1.4. Η μεταφορά στη Θεσσαλονίκη προβλέπεται να γίνει το Σεπτέμβριο του 1995. Τα μόνιμα γραφεία του Cedefop δεν έχουν ακόμη κατασκευστεί, αλλά οι ελληνικές αρχές έχουν θέσει στη διάθεσή του ένα κτίριο, προσωρινά μέχρι το 1997/98, με μηνιαίο μίσθωμα 22 000 Ecu. Το εφάπαξ κόστος της μεταφοράς στη Θεσσαλονίκη εκτιμάται κατά προσέγγιση σε 4 εκατομμύρια Ecu. Το ήμισυ του ποσού αυτού περιλαμβάνεται στον προϋπολογισμό του 1995.

1.5. Κατά την εποχή του ελέγχου (Μάιος 1995) και σύμφωνα με στοιχεία που συγκέντρωσε το Συνέδριο, 28 άτομα ήταν πρόθυμα να μεταφερθούν στη Θεσσαλονίκη, 16 άτομα δεν είχαν ακόμη αποφασίσει και 18 άτομα είχαν ήδη δηλώσει ότι δεν επιθυμούσαν να αποχωρήσουν από το Βερολίνο. Καθώς 14 υπάλληλοι έχουν ήδη αποχωρήσει από το Cedefop, θα πρέπει κατά την περίοδο του 1995/96 να προσληφθεί νέο προσωπικό. Αυτό ενδέχεται να έχει σημαντική επίπτωση στη λειτουργία του Cedefop κατά το 1995 και το 1996.

2. ΓΕΝΙΚΕΣ ΠΑΡΑΤΗΡΗΣΕΙΣ ΚΑΙ ΠΑΡΑΤΗΡΗΣΕΙΣ ΣΧΕΤΙΚΑ ΜΕ ΤΗΝ ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ

Δημοσιονομικά δεδομένα

2.1. Οι διαθέσιμες πιστώσεις για το οικονομικό έτος 1994 ανήλθαν σε 11,10 εκατομμύρια Ecu. Οι πραγματοποιηθείσες αναλήψεις υποχρεώσεων οδήγησαν σε πληρωμές 8,08 εκατομμυρίων Ecu και σε μεταφορές 2,45 εκατομμυρίων Ecu στο οικονομικό έτος 1995, ενώ το υπόλοιπο των 0,57 εκατομμυρίων Ecu ακυρώθηκε. Οι πιστώσεις που μεταφέρθηκαν από το προηγούμενο οικονομικό έτος οδήγησαν σε πληρωμές 2,65 εκατομμυρίων Ecu και ακυρώσεις 0,37 εκατομμυρίων Ecu. Στο παράρτημα της παρούσας έκθεσης παρέχεται ανάλυση της χρησιμοποίησης των πιστώσεων για το εξεταζόμενο οικονομικό έτος, καθώς και των πιστώσεων που μεταφέρθηκαν από το 1993.

Διαχωρισμός των καθηκόντων

2.2. Στις αρχές του 1994, προσλήφθηκαν με σύμβαση μερικής απασχόλησης ένας βοηθός υπόλογος και ένας βοηθός υπόλογος παγίων προκαταβολών. Η λύση που δόθηκε είναι σύμφωνη με την παρατήρηση που διατύπωσε το Συνέδριο στις προηγούμενες εκθέσεις του (2).

Πάγιες προκαταβολές

2.3. Οι πληρωμές που πραγματοποιήθηκαν με τη διαδικασία των πάγιων προκαταβολών, και επομένως χωρίς προηγούμενη θεώρηση από τον δημοσιονομικό ελεγκτή, αντιστοιχούσαν στο 57,8 % των οριστικών πιστώσεων για το 1994. Η αναλογία αυτή είναι ελαφρώς υψηλότερη από το 55,1 % που καταγράφηκε το 1993. Σχεδόν οι μισές πληρωμές μέσω των παγίων προκαταβολών έγιναν κατά το τελευταίο τετράμηνο του έτους, ενώ 16 % του συνόλου έγιναν τον Δεκέμβριο.

Μεταβιβάσεις πιστώσεων

2.4. Το σύνολο των μεταβιβάσεων πιστώσεων μεταξύ διαφορετικών κονδυλίων του προϋπολογισμού (τίτλων, κεφαλαίων, άρθρων και θέσεων) που πραγματοποιήθηκαν το 1994 ανήλθε σε 1 211 000 Ecu, ήτοι 10,9 % του αρχικού προϋπολογισμού, έναντι 8,4 % το 1993 και 6,7 % το 1992. Εντός του τίτλου 1 (προσωπικό), μεταβιβάστηκε το 4,91 % των πιστώσεων (542 000 Ecu) 7 εντός των τίτλων 2 και 3, η αναλογία των πιστώσεων που μεταβιβάστηκαν ήταν 194 000 Ecu (1,8 %) και 475 000 Ecu (4,3 %) αντίστοιχα. Το ένα τρίτο των ποσών που μεταβιβάστηκαν συνολικά (399 000 Ecu) μεταβιβάστηκε κατά τους δύο τελευταίους μήνες του 1994, έναντι 83 % το 1993. Η έκταση των ενεργειών μεταβίβασης δείχνει ότι το πρόγραμμα εργασίας δεν εκτελέστηκε όπως είχε σχεδιαστεί.

2.5. Ο κανονισμός του Συμβουλίου (3) δεν προβλέπει μεταβιβάσεις μεταξύ τίτλων. Εντούτοις, το Διοικητικό Συμβούλιο πρότεινε και η Επιτροπή ενέκρινε δέκα μεταβιβάσεις συνολικού ποσού 282 000 Ecu από τίτλο σε τίτλο.

Μεταφορές και ακυρώσεις πιστώσεων

2.6. Η πρακτική της μεταφοράς μεγάλων ποσών πιστώσεων, που παρατηρήθηκε ήδη κατά τα προηγούμενα έτη, συνεχίστηκε και το 1994. Σχεδόν το 73 % των οριστικών πιστώσεων για το 1994 πληρώθηκαν κατά το έτος αυτό, έναντι 69 % το 1993. Το ποσοστό των αναλήψεων που πραγματοποιήθηκαν και μεταφέρθηκαν στο 1995 ήταν 23 % (25 % το 1993). Το ποσοστό των ακυρώσεων ήταν 5 %, έναντι 6 % το 1993. Ο πίνακας 1 δείχνει τις μεταφορές από τον αρχικό προϋπολογισμό του 1994 κατά τίτλο και τη μεταγενέστερη χρησιμοποιησή τους το 1995.

>ΘΕΣΗ ΠΗΝΑΚΑ>

2.7. Από τον προϋπολογισμό του 1994 μεταφέρθηκε στο 1995 το 36 % των διοικητικών δαπανών, έναντι 19 % κατά το προηγούμενο έτος. Μολονότι αυτή η αύξηση οφείλεται εν μέρει στην αναβολή δαπανών ενόψει της επικείμενης μεταφοράς στη Θεσσαλονίκη, δημιουργεί ερωτήματα σχετικά με το ρεαλισμό με τον οποίο προγραμματίζονται οι δαπάνες.

2.8. Οι μεταφορές για επιχειρησιακές δαπάνες ανήλθαν στο 40 % των αρχικών πιστώσεων, έναντι 47 % το 1993. Εφόσον το 3 % πιστώσεων για επιχειρησιακές δαπάνες ακυρώθηκε, αυτό σημαίνει ότι το Κέντρο δαπάνησε μόνο το 57 % του επιχειρησιακού προϋπολογισμού του το 1994. Στα τέλη του πρώτου τριμήνου του 1995, είχε δαπανηθεί μόνο το 44 % των μεταφορών του τίτλου 3 από το 1994.

3. ΠΑΡΑΤΗΡΗΣΕΙΣ ΣΧΕΤΙΚΑ ΜΕ ΤΟ ΛΟΓΑΡΙΑΣΜΟ ΔΙΑΧΕΙΡΙΣΗΣ ΚΑΙ ΤΟΝ ΙΣΟΛΟΓΙΣΜΟ

Έσοδα

3.1. Η Επιτροπή κατέβαλε την οφειλόμενη επιχορήγηση από το γενικό προϋπολογισμό των Κοινοτήτων για το οικονομικό έτος 1994 σε τρεις δόσεις: 2 500 000 Ecu καταβλήθηκαν στις 23 Μαρτίου 1994, 2 600 000 Ecu στις 5 Μαΐου 1994 και 5 900 000 Ecu στις 9 Σεπτεμβρίου 1994. Το Συνέδριο επαναλαμβάνει την παρατήρηση που έχει διατυπώσει στις προηγούμενες εκθέσεις του (4), δηλαδή ότι αυτός ο τρόπος πληρωμής δεν ανταποκρίνεται στο άρθρο 26 των δημοσιονομικών διατάξεων που εφαρμόζονται στο Κέντρο, το οποίο ορίζει την πραγματοποίηση πληρωμής μέχρι τη δέκατη πέμπτη ημέρα κάθε τριμήνου και σύμφωνα με τις πραγματικές ανάγκες.

Δαπάνες

3.2. Σημειώθηκαν σημαντικές αυξήσεις των αναλήψεων υποχρεώσεων για αρκετά κονδύλια του προϋπολογισμού (βλέπε πίνακα 2):

>ΘΕΣΗ ΠΗΝΑΚΑ>

3.3. Υπήρξαν σημαντικές μειώσεις στις αναλήψεις υποχρεώσεων του επιχειρησιακού προϋπολογισμού (τίτλος 3), κυρίως για τα πέντε κονδύλια που παρατίθενται στον πίνακα 3:

>ΘΕΣΗ ΠΗΝΑΚΑ>

3.4. Αυτές οι αυξήσεις και μειώσεις δεν εξηγούνται όλες με τη χαμηλότερη δραστηριότητα κατά το 1994 λόγω της επικείμενης μεταφοράς στη Θεσσαλονίκη.

3.5. Σε έναν υπάλληλο καταβλήθηκε αποζημίωση εγκατάστασης ίση με βασικούς μισθούς δύο μηνών, βάσει του άρθρου 20 του κανονισμού υπηρεσιακής κατάστασης. Αυτό έγινε χωρίς αποδείξεις ότι μετακόμισε από τη Θεσσαλονίκη.

3.6. Το άρθρο 46 του κανονισμού (ΕΟΚ) αριθ. 1948/93 του Συμβουλίου της 30ής Ιουνίου 1993 για τροποποίηση του κανονισμού (ΕΟΚ) αριθ. 1416/76 του Συμβουλίου της 1ης Ιουνίου 1976, ορίζει ότι οι συμβάσεις μπορούν να ανατίθενται με απευθείας συμφωνία, όταν το ποσό της σύμβασης δεν υπερβαίνει το όριο των 10 000 Ecu. Σε αρκετές περιπτώσεις είχαν συναφθεί συμβάσεις πάνω από το όριο αυτό, χωρίς τήρηση της διαδικασίας διαγωνισμού που περιγράφεται στο άρθρο 45 του προαναφερόμενου κανονισμού.

Ισολογισμός

3.7. Πάγια στοιχεία ενεργητικού ύψους 1,3 εκατομμυρίων Ecu που έχουν καταχωρηθεί στον ισολογισμό αντιπροσωπεύουν την αξία υλικών και εξοπλισμού με το ιστορικό κόστος. Δεν υπάρχει πιθανότητα να αντιστοιχεί η ρευστοποιήσιμη αξία στην αξία που εμφανίζεται στον ισολογισμό, εάν τα στοιχεία αυτά πωληθούν λόγω της μεταφοράς στη Θεσσαλονίκη.

3.8. Η εγγραφή στον ισολογισμό σχετικά με απαιτήσεις από το προηγούμενο οικονομικό έτος περιλαμβάνει εκκρεμή απαίτηση για τιμολόγιο που εκδόθηκε το 1991. Εκτός από την περίπτωση που το Cedefop έχει λόγους να πιστεύει ότι το ποσό αυτό θα έπρεπε εισπραχθεί, θα πρέπει να το διαγράψει. Η διοίκηση θα πρέπει να σκεφθεί μήπως χρειάζεται να αναθεωρηθούν οι διαδικασίες του Cedefop για την επανεξέταση των οφειλόμενων ποσών και την παρακολούθηση των εκκρεμών απαιτήσεων.

3.9. Στο τέλος του έτους, τα ταμειακά υπόλοιπα που διέθετε το Κέντρο ήταν 3,3 εκατομμύρια Ecu, ενώ είχε εισπράξει την τελευταία πληρωμή του ποσού των 5,9 εκατομμυρίων Ecu από την Επιτροπή στις 9 Σεπτεμβρίου. Το Κέντρο αναλαμβάνει έτσι την ευθύνη για διαχείριση μεγάλων ταμειακών υπολοίπων, για την οποία έχει ελάχιστη από την απαιτούμενη πείρα. Η κατάσταση αυτή θα πρέπει να αποφεύγεται και το Κέντρο θα πρέπει να πραγματοποιεί τις τριμηνιαίες απολήψεις του από την Επιτροπή σε στενότερη συνάρτηση με τις πραγματικές ταμειακές ανάγκες του.

4. ΣΥΜΠΕΡΑΣΜΑ

4.1. Οι πάγιες προκαταβολές χρησιμοποιούνται σε αυξανόμενο βαθμό.

4.2. Ο κανονισμός του Συμβουλίου δεν προβλέπει μεταβιβάσεις μεταξύ τίτλων. Ωστόσο, το Διοικητικό Συμβούλιο πρότεινε τέτοιες μεταβιβάσεις και η Επιτροπή τις ενέκρινε.

4.3. Το Συνέδριο επαναλαμβάνει την παρατήρηση που διατύπωσε σε προηγούμενες εκθέσεις του, δηλαδή ότι οι πληρωμές της Επιτροπής προς το Κέντρο δεν συμφωνούν με τις ισχύουσες δημοσιονομικές διατάξεις. Το αποτέλεσμα είναι να διαθέτει το Κέντρο συχνά μεγάλα ταμειακά υπόλοιπα. Η κατάσταση αυτή θα μπορούσε να αποφευχθεί, εάν οι τριμηνιαίες απολήψεις από την Επιτροπή αντικατόπτριζαν αυστηρότερα τις πραγματικές ταμειακές ανάγκες.

Η παρούσα έκθεση εγκρίθηκε από το Ελεγκτικό Συνέδριο στο Λουξεμβούργο κατά τη συνεδρίασή του της 30ής Νοεμβρίου 1995.

Για το Ελεγκτικό Συνέδριο

Andrι J. MIDDELHOEK

Πρόεδρος

(1) Κανονισμός (ΕΟΚ) αριθ. 337/75 του Συμβουλίου, της 10ης Φεβρουαρίου 1975 (ΕΕ αριθ. L 39/1).

(2) Ετήσιες εκθέσεις του Συνεδρίου για το 1991, 1992 και 1993.

(3) Κανονισμός (ΕΟΚ) αριθ. 1416/76 του Συμβουλίου, της 1ης Ιουνίου 1996, όπως τροποποιήθηκε από τον κανονισμό (ΕΟΚ) αριθ. 1948/93 της 30ής Ιουνίου 1993.

(4) Ετήσιες εκθέσεις του Συνεδρίου για το 1990, 1991 και 1992.

ΠΑΡΑΡΤΗΜΑ

>ΘΕΣΗ ΠΗΝΑΚΑ>

ΑΠΑΝΤΗΣΗ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ

Το 1995 η εργασία του Συνεδρίου περιορίστηκε σε ένα δημοσιονομικό έλεγχο για τους λογαριασμούς του 1994. Το Διοικητικό Συμβούλιο μπορεί έτσι να αντιδράσει εν συντομία και θα απαντήσει ως ακολούθως:

1.3. Η πληροφορία σ' αυτή την παράγραφο μπορεί να συμπληρωθεί με την επίσημη απόφαση του Συμβουλίου των Υπουργών (15 Μαΐου 1994) ότι η έδρα του Κέντρου από την 1η Σεπτεμβρίου 1995 είναι η Θεσσαλονίκη. Το Συμβούλιο με την ενθάρρυνση του Ευρωπαϊκού Κοινοβουλίου και της Οικονομικής και Κοινωνικής Επιτροπής ζήτησε κατάλληλα κοινωνικά συνοδευτικά μέτρα.

Με πρόταση της Επιτροπής, το Συμβούλιο αποφάσισε να χορηγήσει στο μόνιμο προσωπικό του Cedefop τη δυνατότητα να γίνουν μόνιμοι κοιινοτικοί υπάλληλοι (CE 251/95). Το Διοικητικό Συμβούλιο του Κέντρου ενέκρινε μια συμφωνία-πλαίσιο με κοινωνικά μέτρα, που συνάφθηκε μεταξύ του διευθυντή και του προσωπικού, και αποφάσισε, στις 27 Ιανουαρίου 1995, ότι από την 1η Σεπτεμβρίου 1995 το Cedefop θα εγκατασταθεί στη Θεσσαλονίκη.

1.5. Κατά τη μεταφορά, 35 άτομα που εργάζονταν στο Κέντρο μετακόμισαν στη Θεσσαλονίκη μαζί με δύο μεταφραστές από την Οικονομική και Κοινωνική Επιτροπή με τους οποίους το Κέντρο έκανε μια «πρακτική ανταλλαγή», σε τρεις μόνιμους υπαλλήλους του Cedefop ανατέθηκε η λειτουργία του γραφείου του Cedefop στις Βρυξέλλες με στόχο την εξασφάλιση μιας όσο το δυνατόν καλύτερης συνεργασίας με την Ευρωπαϊκή Επιτροπή και τους άλλους συνεργαζομένους φορείς του Κέντρου.

Για πέντε υπαλλήλους άλλαξε ο «τόπος εξάσκησης των καθηκόντων» στις Βρυξέλλες, για τέσσερις στο Λουξεμβούργο, για να έχουν την ευκαιρία να ενταχθούν στις υπηρεσίες της Επιτροπής (ψάχνοντας για κινητικότητα) και εργάζονται ακόμα για το πρόγραμμα εργασίας του Κέντρου. Δύο άλλοι υπάλληλοι μετακόμισαν στο Τουρίνο και στο Παρίσι. 17 άτομα παρέμειναν στο Βερολίνο για προσωπικούς ή/και κοινωνικούς λόγους και επωφελούνται από τα μέτρα της συμφωνίας-πλαίσιο. Η Επιτροπή εκπόνησε μια πρόταση πρόωρης συνταξιοδότησης που θα μπορούσε να εφαρμοστεί σε 17 άτομα. Η εφαρμογή αυτών των κοινωνικών μέτρων θα είναι πολύ χρήσιμη για την οριστική επίλυση μερικών δύσκολων περιπτώσεων.

2.1. Το Διοικητικό Συμβούλιο αναθέτει στο διευθυντή να λάβει τα κατάλληλα μέτρα για να βελτιωθεί η κατάσταση κατά τα επόμενα χρόνια.

2.3. Έγινε μεγάλη χρήση των παγίων προκαταβολών, όπως ζήτησε ο Δημοσιονομικός Έλεγχος, για λόγους που έχουν σχέση με την αναλογία κόστους/ωφέλους. Το προηγούμενο σύστημα περιελάμβανε σημαντικά έξοδα αποστολής και προκαλούσε καθυστερήσεις. Είχε επίσης ως συνέπεια ότι ο Δημοσιονομικός Έλεγχος έπρεπε να επισκεφθεί το Κέντρο πιο συχνά.

Η εφαρμογή των παγίων προκαταβολών για όλες τις δαπάνες, που ίσως αυξήσει τις προσωρινές αναλήψεις, περιόρισε το κόστος διαχείρισης και συντόμευσε τις καθυστερήσεις.

2.4. Το Διοικητικό Συμβούλιο συμφωνεί ότι το μέγεθος των μεταφορών πιστώσεων ήταν πολύ μεγάλο. Τα σχέδια για τη μετεγκατάσταση στη Θεσσαλονίκη και η άφιξη ενός νέου διευθυντή και ενός νέου αναπληρωτή διευθυντή ήταν οι αιτίες για τις μεταφορές αυτές, οι οποίες οφείλονται επίσης και σε μεγάλες επενδύσεις σε νέες τεχνολογίες.

2.7. Το Διοικητικό Συμβούλιο θα επιχειρήσει να προγραμματίσει πιο ρεαλιστικά τις δαπάνες και να εκτελέσει το πρόγραμμα εργασίας σύμφωνα με τον προϋπολογισμό Για το 1996 θα διεξαχθεί έλεγχος για την παράλληλη εκτέλεση του προϋπολογισμού και του προγράμματος εργασίας. Αυτό θα συνδέεται με ένα προηγμένο σύστημα ενημέρωσης του μάνατζμεντ. Το Διοικητικό Συμβούλιο επιβεβαιώνει και πάλι τις απόψεις του Συνεδρίου και έλαβε τα κατάλληλα μέτρα για να εξασφαλίσει μια τακτική ροή πληροφοριών σχετικά με όλα τα θέματα που αφορούν τον προϋπολογισμό.

3.1. Η Επιτροπή αναγνωρίζει ότι δεν ήταν σε θέση το 1994 να εκπληρώσει τους κανονισμούς σχετικά με τη μεταφορά της επιχορήγησης με τριμηνιαίες προκαταβολές κατά τη διάρκεια των πρώτων δύο εβδομάδων του τριμήνου. Έλαβε τα κατάλληλα μέτρα για να συμμορφωθεί στο μέλλον στον κανονισμό αυτό. Εκτός από τη μεταφορά της πρώτης προκαταβολής (πληρωμή που καταγράφτηκε από την Επιτροπή στις 30 Ιανουαρίου) η οποία είναι απαραίτητη για να εξασφαλισθεί η ανάληψη της επιχορήγησης, το 1995 η Επιτροπή έδωσε ένταλμα πληρωμής στο Cedefop, έτσι ώστε τα κεφάλαια έφθασαν στο Κέντρο τις πρώτες δύο εβδομάδες του τριμήνου (καταγραφή της πληρωμής για το δεύτερο τρίμηνο 10 Απριλίου, για το τρίτο τρίμηνο 21 Ιουνίου και για το τέταρτο τρίμηνο 27 Σεπτεμβρίου).

3.5. Μολονότι το Κέντρο εκτέλεσε τις πληρωμές σύμφωνα με το καθεστώς που εφαρμόζεται στο προσωπικό, θα διερευνηθεί το θέμα.

3.7. Αυτό το ζήτημα θα ληφθεί υπόψη σε σχέση με τη μεταφορά στη Θεσσαλονίκη.

3.8. Το Διοικητικό Συμβούλιο συμφωνεί με το Ελεγκτικό Συνέδριο.

3.9. Το Διοικητικό Συμβούλιο ανέθεσε στο διευθυντή να λάβει τα αναγκαία μέτρα στα πλαίσια της αρμοδιότητάς του για να βελτιωθεί η κατάσταση κατά τα επόμενα χρόνια.